num_pages: 128
description: Alexandru Macedonski (1854-1920) poet, prozator, drama­turg şi publicist, fondatorul revistei şi cenaclului „Literatorul” a fost precursor al simbolismului românesc şi teoretician al poeziei cu caracter social.„Al. Macedonski este întâiul nostru poet modern prin triumful conştiinţei poeziei asupra poeziei: cu el se deschide o lungă ceartă între conştiinţă şi poezie…Macedonski, cel dântâi, se îndoieşte de poezie, o pune la încercare, o caută; geniul lui înfloreşte nu în siguranţă de sine, ci în nesiguranţă, nu cunoscând poezia, ci căutând-o. Lirica lui Macedonski e o imensă tensiune a spiritului, refuzând ceea ce i se dă şi tânjind după ceea ce i se refuză […]. Pentru cel dintâi poet modern, poezia nu mai este o certitudine, ci un miraj.” Nicolae Manolescu
language: Romanian
title: Poezii - Al. Macedonski
publisher: Editura Corint